
O Volapükaflens Valöpo ! 


Spikoy suvo tefü Kadäm Volapüka. Kadäm at älabon ye jenavi bisarik. 


Zeil Kadàma rigiko äbinon ad galedön Volapüki hiela Johann Martin 
Schleyer. Pük alik lifik muton progedön. bi sog in kel lifon i progedon ai. Kadäm 
somik gididon ad geidön püki, sodas Volapükans valöpo gebons püki ot ma desin 
datuvala ona. Ab atos no äjenos ai ko Kadäm Volapüka. 


Ün yel 1897 Kadämans lölöfiko älüvoms Volapüki ela Schleyer. Kadäm 
ävedon el „Akademi Internasional de Lingu Universal.” El Schleyer äbinom vutik. 
Kadàmans iträtoms omi. Seko ün yel 1900 el Schleyer ifünom Kadämi nulik, kel 
idulon dü yels nog mäldegs. 


Anu Volapük no labon Kadämi, kel büo ikleilükon gramati, imekon vödis 
nulik ad notodön suemodis nulik, ed irajanon xamis tefik Volapüka. 


Bü brefüp eneodoy ad notodön vödi nulik, sevabo : quadriplegia, kel jünu no 
ilabon vödi leigik in Volapük. Pos bespikam anik fa limans Volapükapadas in 
vüresod, ezepoy vödi : follimaflap. Jenöfo Volapükans at ebitoms äs Kadämans. 


Ab cedob, das Volapük adelik neodon Kadämi ad geidön progedi püka. Lio 
primön-li? Te Cifal labom nämäti ad dunön osi calöfiko ma disin büik. 


Ko Kadäm calöfik, Volapük olabon stadi gretikum. Id obinos pöt legudik 
pro utans, kels vilons dünön püki it. Betikolsös osi !! 


Valikosi Gudikün Oles ed Olikanes 


sedom í 
oL! 


=F [e 


VIII:58:2003 


CILS LÄRNONS UTOSI, KELOSI BELIFONS 





H cil belifon ai krüti, olärnon ad micödön; 

If cil belifon ai mimeugi, olärnon ad feitön; 

H cil belifon ai kofi, olärnon ad plafön; 

f cil belifon ai jemi, olärnon ad senön döbi; 

f cil belifon ai sufäli, olärnon ad sufälön; 

lf cil belifon ai kuradükami, olärnon ad konfidön; 
f cil belifon ai lelobi, olärnon ad digidön; 

f cil belifon ai gidi, olärnon giti; 


lf cil belifon ai sefi, olärnon ad lekonfidön; 








f cil belifon ai lobüli e flenöfi, lärnon ad tuvön löfi in vol. 


LEE SE SE SE SE SE SE ZE ZE ZE EE E E 


SMILIL 
Näfäktik ga binos smilil, 2 Smililo za gul ägolob; 
Binon lölo äs grip. Ek äküpedon smilili oba. 
Adel, smililo, ek obe ko zil Log lü log ädasuemob 
Äkoedon smililön su lip. - Inäfäktob logoti oma! 
Ed äbetikob smilili mödo, 4, lf osenol ad primön smilili, 
Idasuemob völadi otik. No lüvolös oni vaniko. 
Smilil bal äs obik födo Kodobsös peideimili; 


Otävon zi Tal veitik. Näfäktobsös voli löliko! 


VII:59:2003 


KLEILÜKOLÖD, BEGÖ! SÄKÄDI OBIK 





Kels binons gebs e dists vödas sököl, kels valiko pajonons in vödabuks dis 
„an” (Deutänapüko) u „at” (Linglänapüko)? (Ekö vöds lätikün, kelis reidan 
esedom) :- 


TÖ labon sinifis sököl :- 


$ 


in top patik :- 
a) Lödobs tö London; 
ä) Tö topäd at kanoy visitön bumis nitedik 


l sinifon eli „point de départ” (= püni devegama) :- 
a) De leveg, zifil stanon tö fagot milmetas kil 


ÄL labon sinifis sököl :- 


t 


2 


lüodü :- 
a) Dom obsik binon äl sulüd; 
ä) Yan fidacema dugon äl sälun 


primü :- 
a) Äl soar famülans fidons kobo 


SUI (= su +i) labon sinifis sököl :- 


$ 


z 


sinifon mufi löpio, u donio; föfio, u pödio :- 
a) Cil grämon sul ludomil; 

ä) Efalof sui glun; 

b) Äxänob suí jevod; 


c) Golobs aldeliko sui süt; 

ad) Stepoms sui föfaglun (u pödaglun) 
dun vifik :- 

a) Eseidom mane neifi sui gug oma; 


ä) Pul badöfafredik epenom vödis badik sui völ. 


VIII:60:2003 


LIF E DEAD IN ZIF 'SHANGHAI' 





Ekö konot i verik, i menik stabü plaks voma bal dü Levolut 'Kulivik' 
Tsyinäna. 


Lautan, jiel Mien Cheng, äkolkömof ko matan oka, bi ägolons lü jul ot 
in Linglän. Ägetävons Tsyinäne ün yel 1939. 


Ven Palet Kobädimik äperädon reiganefi ela 'Kuomintang' ed 
änüdranon* ini lif netik pos yels deg, jiel Mien Cheng, kobü matan ofa, dipan* 
ela 'Kuomintang,' ävälons ad blibön in Tsyinän, e ad stütön reigamodi nulik 
kobädimik. 


Ko zep reiganefa nulik, söl Cheng ävedom büsidacif valemik in bür ela 
'Shell Oil International’ (= Leülaprodam di 'Shell' Bevünetik) zifa 'Shanghai'. 


Pos dead omik, sekü kanser, ün 1957, jimatan omik äprimof ad vobön 
pro kompenät bevünetik 'Shell,' kö äbitof as büsidacif pro pösodanef ed as 
yümafizir bevü fed vobanas di 'Shell' e büsidacif valemik kompenäta. Ün tim 
et, jiel Mien Cheng äbinof vom soalik in Shanghai, kel älabof diniti somik lä 
kompenät foginik gretik. Täno, ün 1966, el 'Shell' äfärmükon büri at in 
Shanghai ed äloveükon labemi kompenäta lü ganet* reiganefa Tsyinänik ad 
garanön jäfotis fovik e pänsionis pösodanefe valemik di 'Shell.' 


Ün yel ot, Levolut 'Kulivik' päprimon fa hiel Mao Ze Dong. Äkobükom 
Gardanefi Redik ed ädälädom omis ad moükön se län : 'Vönädis Fol,' sevabo: 
kuliv vönädik, geböf vönädik e tikamods vönädik. Gardanef Redik älonädon 
sinifi vöda : 'vönäd.' Ed älonädon ga ko vindit. Nems sütas päceinons ad 
fläkön mufi levolutik. Selidöps, kels ädünons liegikanis pädistukons. Söfs, 
resoramatrads, jönameds* e klots, kels ämemükons bosi pu katädimik, 
päfilons. Nems i leselidöpas päceinons, e magod hiela Mau pälagon valöpo in 
fenäts. 





Ästopoy beianis in süt, kels no äpolons klotis braunik/gediks vobanas, 
ed äkofoy onis demü kösömots 'vesüdik.' 


„Kikodo polols-li blitis ko lögs nabik? Kikodo polols-li jukis tipik? 


Gardans, kels äbinoms yuniks ä ziliks, ädugoms Tsyinäni su veg, kel 


fino öneplöpükon läni. 
Nevitoviko* äprimoy ad lerorön : 
„Doniö ko el 720 Feng!” (Bukädanolavan cifik ela 'Shell' in Tsyinän). 
„Doniö ko dog rönöl Lampörimanas, Tao Feng ...” 
„Doniö ko katädimans!” 
„Lifö Levolut Kulivik gretik pöpa!” 
„Lifö Dugan obsik gretik 'Mao' !” 
- Votastid ja iplaädon saunäli! 
Jiel Mien Cheng e daut ofik, nemü 'Meiping,' bäldotü lifayels teldegfol, 
kel äbinof jidramatan bioskopik in Shanghai, äbinofs zänodü kaota* at fifik. 
Jiel Mien äbinof pöjutazeil klülabik* sekü yümets oka foginik ä katädimiks. 


Ün del semik, Gardans Redik lezilik änübreikoms ini dom jönik jiela 
Nien. Distukölo dalabotis vönik jeragik ofa, äleroroms : 


„Dins at dutons lü kuliv vönädik . . . Dugan 'Mao' etidom obis, das if 
no distukobs, no kanobs stitön dönu . . . ” 


Täno äkusadoms jieli Mien : „Binol neflen Reiganefa Kobädimik 
Pöpa. 'Jimagivanayag*' sonemik fino ireivon ofi. 


Bukas 'vönädik' e foginiks mödikün pädistukons dü yels at fa fovans 
lezilik ela 'Mao.'_Plao, alikan ämuton studön penädis ä sagodis oma. 


Dü Levolut 'Kulivik,' Tsyinän äfärmükon yanis oka rete vola, ed 
äpöjuton kulivanis ed alikanis, kels itedons ko foginans. 


Äbinos filosop ela 'Mao, das klads calik e täläktiks mutons 
pamükükön. 


Träit gönik, kel büo pägivon klades calik, löliko änepubon, e 
päleigükons müto. 


VIII:62:2003 
Sekü atos, mens kulivik päveigons lü provins fagik ad vobön in fels. 
E sekü calod geilik lä kompenät : 'Shell,' sekü dugäl ofa foginik, äsi 


lifamod liegik ofa, el Mien ämutof sufön düpis mödik lo kolköms 'töbik,' zeil 
kelas äbinos ad deimön neflenis kobädima. 





„\Vilol-li koefön?” äflagoms ofi säkans. 





„Neai edunob bosi ta pöp u ta reiganef Tsyinäniks,” äspikof. „Bür ela 
'Shell' äbinon is, bi reiganef Tsyinänik ävilon osi. Büd ad dälön ele 'Shell' ad 
dakipön Bür ona in zif Shanghai pädunon fa Konsälalef Tatik, e pädispenon fa 
cifministeran it : Zhou Enlai. El 'Shell' labon vilöfi gretik pro Tsyinän äsi pro 
pöp Tsyinänik, ed ai elobedon lonis e nomemis lölöfiko. No binos desin ela 
'Shell' ad jäfikön me bolit . . . ” 





m - . DO äspikob me vög laodik, nek in cem äkanom lilön seti lölik, bi 
valikos, kelosi äsagob, pänöyos fa vokäds vutik e fa lerors : „Koefolöd! 
Koefolöd!! 


El Nien Cheng päjedof ini fanäbanöp, bi no ävilof siön, neverätiko, das 
äbinof 'spionan lampörimanas.' 


Du Levolut 'Kulivik,' fanäböpans pämütons ad leblamön röletanis 
okas, i ad breikön kosami ko ons. Nilädans, flens e famülans pämütons ad 
mekön setädis* neverätik, sodas ons it no pöjedons ini fanäböp. Igo blod ela 
Nien balna inunodom tefü of, neverätiko, ad jelön oki it. 


Ab el Nien Cheng äsludof ad sagön ai veräti, sevölo, das koef dobik 
öbrefükon fani ofik. Dü yels mäl e laf äsufof soalükafani. 


„Neai edunob krimi dü lif lölik oba,” älesagof. 


„lf täno no edunol krimi, kikodo binol-li is in fanäböp? Jenöf, das 
binol is ya blufon, das edunol krimi,” äbinon tikäl bluvik, keli ägeboy ta of. 


(Finoti konota nitedik at kanoy reidön su pads 'Sirkülapenäda' mula 
balidkömöl). 


DIPAN a diplomat KAOT chaos 
GANET an agency KLÜLABIK obvious 


VIII:63:2003 


JIMAGIVANAYAG a witch-hunt NEVITOVIKO inevitably 
JÖNAMEDS cosmetics NÜDRANÖN (to) infiltrate 
SETÄD a statement (BALHON) (unico) 


LEDIT NULIK 


Oli eperob dönu adelo, 
Ün galikam obik imogolol, 
Somiko, nen kod seimik. 
Oli eperob dönu adelo. 
Too, in drim, 

Äsagol, das älöfol obi. 


(Fa hiel Francesco Felici) 
(E E E E E E E E E E E E E E E 
LEON E BALHONA 
Leon e balhon suvo ävisitons foti. 


Leon älugon tü dels : mudel, tudel e vedel, ed äsagon verati tü dels votik 
viga. 


Ab balhon älugon tü dels ; dödel, fridel e zädel, ed äsagon verati tü dels 
votik viga. 


Ün del semik äkolkömob leoni e balhoni, kels ätakädons dis bim. 


e 


Glidis olis, o flens! Kisi vilols-li sagön obe? 


= 





eon: Ädel äbinon del obik ad lugön. 
Balhon: Ädel id äbinon del obik ad lugön ! 


Pos medit anik, äkanob sevön deli viga. Id ols, kanols-li tuvedön oni? If no, 
tuyedoti okanols reidön in nüm balidkömöl Sirkülapenäda. 


VII:64:2003 


NUNI ví IK 


MAGIV IN LUT 


Valikans sevons dö benosek nendotik bukas dö hiel Harry Potter. Bü 
brefüp pädabükon ya toum lulid sökoda famik. Tü del teldegmälid yunula in 
el Albert Hall di London äjenon kolköm lanälanas ela Harry Potter mödotü 
folmil. Pö kolköm äkompenof jilautan, el Joanne K. Rowling. Plä reidans, 
kels äkömons lü el Albert Hall, kolkömi at älülogons balions reidanas se vol 
lölik, kels äbinons fo nünöms okik. Atos äbinos mögik danädü sesedam 
stedöfik in bevüresod. Kolkömi ädugom hidramatan, el Stephen Fry. Jiel J. 
K. Rowling ägespikof säkis mödik reidanas se vol lölik. Toum lulid binon ya 
benosek legretik; paselon vemo vifiko da vol. 





AGIV PÜKIK 


Amulo tradut latänapükik (ed i tradut Velsänapükik) buka, tiädü „Harry 
Potter e Ston Filosopana” podabükons fa dabüköp „Bloomsbury” in zif 
London. Traduti latär:apükik, sevabo : „Harrius Potter et Lapis Philosophi” 
edunom el Peter Needham, tidal in jul Linglänik di „Eton” - dabüköp i vilon 
dunön dabükoti vönagrikänik, ab no nog etuvon tradutali. 


PAGI 


Mens za kildegmil äglidons solasülöpikami tö stonasirk in „Stonehenge” 
(Sulüdalinglänb) tü sel teldegbalid yunula. Nüm at lotidanas äbinon 
gretikün jünu. Soli äzlidons kanits, danüds, vokäds e trumatons. Balidna 
sis yels mödik stom äbinon vemo jönik, tio nen lefogs. Büo, ün yel 1985, 
stonasirk päfärmükon kodü kondöt tu lenoidik pilgrimanas. Bü yels tel 
ämaifükoy oni dönu. Etonasirk di „Stonehenge” labon bäldoti yelas folmil. 


JIMATAN NEN NAMS 
Man päcödetom ad yels luldeg in fanäböp in Guyän, bi äcöpom namis 
matana. Ätikom, das äklinükof jukis mana votik. Matan eperof namis 
bofik, äsi gebi dilik loga. 


